# 苏轼《南歌子》系列诗词写的如何？

来源：网络 作者：寂静之音 更新时间：2025-06-03

*众所周知苏轼是唐宋八大家之一，很有文采，那么他的《南歌子》系列诗词写的如何呢?下面小编就为大家详细介绍一下，感兴趣的朋友就一起看看吧。　　《南歌子·古岸开青葑》　　古岸开青葑，新渠走碧流。会看光满万家楼。记取他年扶路、入西州。　　佳节连...*

　　众所周知苏轼是唐宋八大家之一，很有文采，那么他的《南歌子》系列诗词写的如何呢?下面小编就为大家详细介绍一下，感兴趣的朋友就一起看看吧。

　　《南歌子·古岸开青葑》

　　古岸开青葑，新渠走碧流。会看光满万家楼。记取他年扶路、入西州。

　　佳节连梅雨，馀生寄叶舟。只将菱角与鸡头。更有月明千顷、一时留。

　　《南歌子·日出西山雨》

　　日出西山雨，无晴又有晴。乱山深处过清明。不见彩绳花板、细腰轻。

　　尽日行桑野，无人与目成。且将新句琢琼英。我是世间闲客、此闲行。

　　《南歌子·带酒冲山雨》

　　带酒冲山雨，和衣睡晚睛。不知钟鼓报天明。梦里栩然蝴蝶、一身轻。

　　老去才都尽，归来计未成。求田问舍笑豪英。自爱湖边沙路、免泥行。

　　《南歌子·日薄花房绽》

　　日薄花房绽，风和麦浪轻。夜来微雨洗郊坰。正是一年春好、近清明。

　　已改煎茶火，犹调入粥饧。使君高会有余清。此乐无声无味、最难名。

　　《南歌子·海上乘槎侣》

　　海上乘槎侣，仙人萼绿华。飞升元不用丹砂。住在潮头来处、渺天涯。

　　雷辊夫差国，云翻海若家。坐中安得弄琴牙。写取馀声归向、水仙夸。

　　《南歌子·苒苒中秋过》

　　苒苒中秋过，萧萧两鬓华。寓身化世一尘沙。笑看潮来潮去、了生涯。

　　方士三山路，渔人一叶家。早知身世两聱牙。好伴骑鲸公子、赋雄夸。

　　《南歌子·欲执河梁手》

　　欲执河梁手，还升月旦堂。酒阑人散月侵廊。北客明朝归去、雁南翔。

　　窈窕高明玉，风流郑季庄。一时分散水云乡。惟有落花芳草、断人肠。

　　《南歌子·卫霍元勋後》

　　卫霍元勋後，韦平外族贤。吹笙只合在缑山。闲驾彩峦归去、趁新年。

　　烘暖烧香阁，轻寒浴佛天。他时一醉画堂前。莫忘故人憔悴、老江边。

　　《南歌子·笑怕蔷薇罥》

　　笑怕蔷薇罥，行忧宝瑟僵。美人依约在西厢，只恐暗中迷路，认余香。

　　午夜风翻幔，三更月到床。簟纹如水玉肌凉。何物与侬归去、有残妆。

　　《南歌子·绀绾双蟠髻》

　　绀绾双蟠髻，云欹小偃巾。轻盈红脸小腰身。叠鼓忽催花拍、斗精神。

　　空阔轻红歇，风和约柳春。蓬山才调最清新。胜似缠头千锦、共藏珍。

　　《南歌子·琥珀装腰佩》

　　琥珀装腰佩，龙香入领巾。只应飞燕是前身。共看剥葱纤手、舞凝神。

　　柳絮风前转，梅花雪里春。鸳鸯翡翠两争新。但得周郎一顾、胜珠珍。

　　《南歌子·见说东园好》

　　见说东园好，能消北客愁。虽非吾土且登楼。行尽江南南岸、此淹留。

　　短日明枫缬，清霜暗菊逑。流年回首付东流。凭仗挽回潘鬓、莫教秋。

　　《南歌子·师唱谁家曲》

　　师唱谁家曲，宗风嗣阿谁。借君拍板与门槌。我也逢场作戏、莫相疑。

　　溪女方偷眼，山僧莫眨眉。却愁弥勒下生迟。不见老婆三五、少年时。

　　《南歌子·山雨潇潇过》

　　山雨潇潇过，溪桥浏浏清。小园幽榭枕苹汀。门外月华如水、彩舟横。

　　苕岸霜花尽，江湖雪阵平。两山遥指海门青。回首水云何处、觅孤城。

　　《南歌子·紫陌寻春去》

　　紫陌寻春去，红尘拂面来。无人不道看花回。惟见石榴新蕊、一枝开。

　　冰簟堆云髻，金尊滟玉醅。绿阴青子莫相催。留取红巾千点、照池台。

　　《南歌子·寸恨谁云短》

　　寸恨谁云短，绵绵岂易裁。半年眉绿未曾开。明月好风闲处、是人猜。

　　春雨消残冻，温风到冷灰。尊前一曲为谁哉。留取曲终一拍、待君来。

　　《南歌子·游赏》

　　山与歌眉敛，波同醉眼流。游人都上十三楼。不羡竹西歌吹、古扬州。

　　菰黍连昌歜，琼彝倒玉舟。谁家水调唱歌头。声绕碧山飞去、晚云留。

　　免责声明：以上内容源自网络，版权归原作者所有，如有侵犯您的原创版权请告知，我们将尽快删除相关内容。

本文档由028GTXX.CN范文网提供，海量范文请访问 https://www.028gtxx.cn